I begynnelsen av 1844 hadde franskmennene bygd et fort i Maghnia, hvor det var en muslimsk moské nær Oujda og helt klart ikke innenfor territoriet som hadde vært underlagt den osmanske regentskapet Alger. Et forsøk på å utvise disse soldatene fredelig mislyktes i slutten av mai, da 'alawī-stammesoldater beskjøt franskmennene og ble drevet tilbake til Oujda. Ryktene om denne hendelsen (inkludert om at moskéen hadde blitt ødelagt og at franske soldater hadde inntatt Oujdaog hengt guvernøren) førte til en økt stemning for i Marokko. Flere tropper ble rekruttert og trefninger utkjempet i grenseområdet, og den franske marskalken og da Algeries generalguvernør Thomas Robert Bugeaud insisterte på at grensa skulle være ved Moulouyaelva, som lå et godt stykke vest for Tafnaelva, som marokkanerne regnet for å være grensa.